may isang lamparang nakapagpapaliwanag sa kaniya. ang pagkakaibayo ng anyoy ikinahalakhak ng lahat. naramdaman ang tukoy ni. camorra, na nalimutan na si paulita, at siya namang tumanong: at sino naman ang kamukha ng larawang ito, ben zayb? at tumawa ng kaniyang tawang paleto . ang larawan ay isang matandang babaing bulag ang isang mata, gusgusin, na nakalupasay sa sahig, gaya ng mga anito ng mga indio, na namimirinsa ng damit. ang kasangkapan ay nagayahang mabuti; tanso, ang dingas ay palara at ang alimpuyo ng usok ay marurumit pinilipit na bulak. hoy, ben zaib, hindi hangal ang nakamunakala, ano? ang tanong na tumatawa ni. hindi ko malaman ang ibig tukuyin! ang sabi ng manunulat. ngunit punales! hindi ba ninyo nakikita ang pangalan, la prensa filipina ang kasangkapang iyan na ipinamimirinsa ng matandang babai ay tinatawag ditong prinsa lahat ay nagtawanan at si ben zayb man ay humalakhak din.